**LISA 1. LAAGRI REEGLID JA OHUTUSNÕUDED:**

**1. NÕUDED JA MEETMED:**

* Iga laagris osaleja/noortejuhi isiklik vastutus on hinnata oma tervislikku seisundit ning olukorras, kui on kahtlusi, tuleb jääda koju.
* Haigusnähtudega isikute (nii noorte kui ka ürituse korraldajate) laagris osalemine keelatakse.
* Ürituse korraldajal on õigus haigusnähtudega isik ja temaga kokku puutunud isik või isikud ära saata.
* Vältida tuleb kätlemist, kallistamist ja muid otseseid kontakte, et takistada võimalikku piisknakkuse edasikandumist.
* Riietus- ja pesuruumidesse lubatakse inimesi kuni 50% tavapärasest täituvusest, seda tingimusel, et inimesed saavad hoida teineteisega 2 meetrist vahet. Osalejad kasutavad isiklikke hügieenitarbeid. Riietus- ja pesuruumis viibitakse nii lühikest aega kui võimalik ja vajalik. Korraldaja tagab kõik vajalikud **hoiatussildid** ja **juhised** ning kontrollib nende täitmist.
* Kõigil laagripaigas viibivatel inimestel on oluline jälgida kätehügieeni: võimaluse korral pestakse käsi voolava sooja vee ja seebiga või kasutatakse desinfitseerimisvahendit.
* Piisknakkuse leviku tõkestamiseks kaetakse aevastades või köhides oma suu ja nina küünarvarre või salvrätikuga. Salvrätik ja teised isikukaitsevahendid visatakse kohe pärast kasutamist selleks ettenähtud tähistatud prügikasti ning pestakse käed.
* Laagris osalejad kasutavad **individuaalseid** joogipudeleid.

**2 . TULEOHUTUS**

* Elavat tuld tohib teha ainult laagri pealiku poolt näidatud kohas ja laagri pealiku poolt määratud ajal.
* Tulle on lubatud visata ainult selleks ettenähtud vahendeid, mis tagatakse korraldaja poolt.

**3. TULEOHUTUS TELKIDES**

* Mitteköetavates telkides on igasugune tuletegemine keelatud (ka küünalde või õlilambi kasutamine). Köetavate telkide kütmiseks annab korralduse laagripealik.
* Köetavas telgis peab olema valmis vähemalt 2 liitrine tulekustuti esmaseks tulekustutamiseks.
* Telkide valgustamiseks kasutatakse elektrilaternaid, valguspulki või taskulampe.
* Telgiahjus oleva küttematerjali süütamiseks ei tohi kasutada süütevedelikku ega muid kergesti süttivaid aineid (eelnimetatud ainete telgis hoidmine ja telki toomine on keelatud).
* Telgiahi peab olema kindlalt kinnitatud nii, et see ei saa ümber minna.
* Telgiahju küttes peab küttematerjal olema sellise suurusega, et ahjuluuk läheb peale puude ahju panemist kinni.
* Varutud küttematerjali peab asetama telgi seina äärde riita.
* 0,5 m raadiuses telgiahju ümber peab olema nn vaba ala kus ei tohi olla ühtegi süttivast materjalist eset.
* Telgiahju kütja peab olema **ärkvel, riides ja valmis** vajaduse korral kustutama tulekahju ja äratama telgis olevaid kaasalasi.
* Telgiahju kütja peab jälgima magajaid, et need end magades vastu ahju ei keeraks või mingeid süttivaid esemeid vastu ahju ei lükkaks.
* Ahju küttes peab kasutama töökindaid.
* Ahju on keelatud panna esemeid, mis ei ole ette nähtud ahju kütmiseks.
* Lahtise tule tegemine telgis on keelatud!

**3. TÖÖRIISTADE KASUTAMINE**

1 Sae kasutamine oma rühma loal

* Saetav puu peab olema toetatud kindlale pinnale vähemalt kahest punktist.
* Saetavast puust tohib kinni hoida kõige lähemalt 10 cm kauguselt lõikekohast.
* Saagides peab kasutama töökindaid.
* Saagida ei tohi lähemal kui 3 m kaugusel teistest inimestest.

2 Kirve kasutamine oma rühma täiskasvanud vastutaja loal

* Enne raiumise alustamist peab veenduma, et kirves on ja püsib kindlalt kirvevarre küljes.
* Kirvest tohib kasutada teistest inimestest minimaalselt  5 m kaugusel.
* Raiutav ese peab olema vähemalt kahest punktist toetatud kindlale alusele.
* Raiutavast esemest tohib kinni hoida kõige lähemalt 30 cm kauguselt raiutavast kohas.
* Raiudes peab kasutama töökindaid.

**4. LIIKLUSOHUTUS**

* Vastavalt liikluseeskirjale.

**5. VEEOHUTUS**

* Vastavalt üldkasutatavate veekogudele kehtestatud ohutusnõuetele.
* Ujumine ainult kokkuleppel täiskasvanud vastutaja või vetelpäästega.

**6. LOODUSHOID**

* Kõik prügi ja olmejäätmed tuleb kokku koguda ja viia selleks ettenähtud kohta.
* Prügi matmine/ peitmine loodusse on keelatud.
* Kasvavaid puid tohib langetada ja oksi raiuda ainult laagri korraldaja loal.
* Kasvavate puude vigastamine on keelatud.

**7. LAAGRIKORD**

* Laagri territooriumilt lahkuda tohib ainult laagri ajakavas ettenähtud tegevusteks koos oma rühma vastutajaga.
* Terviseprobleemi tekkimisel tuleb esmalt pöörduda täiskasvanud vastutaja või esmaabi tagaja poole, kes aitab leida sobiva lahenduse.
* Keelatud on omavaoliliselt vahetada magamiskohta/telkimiskohta
* Võimalusel järgi 2+2 reeglit.

**8. KÖÖK JA SÖÖMINE**

* Toit söö ära söögiajal. Ära hoia telgis toiduaineid. Need riknevad seal.
* Enne sööma minekut tuleb käed ära pesta vee ja seebiga!
* Juua ja joogipudelit saab täita kogu aeg toidutelgi juures.

**9. HÜGIEEN**

* Laagri territooriumil on üldkasutatavad tualetid.
* Pärast tualetist käimist tuleb käed ära pesta. Käsi pese vee ja seebiga☺
* Desinfitseerimis- ja pesukohtade juurde paigutatakse kätepesu piltjuhised.
* Kui tualetis käid, siis jäta enda järelt see korda, et teised saaksid ka puhtas tualetis käia.
* Käte-ja hammaste pesu toimub selleks ette nähtud kohas. Ära jäta vett jooksma, keera alati kraan kinni.
* Väldi silmade, nina ja suu katsumist.
* Kui sul on palavik, köha, hingamisraskused, **pöördu koheselt laagri esmaabi eest vastutava isiku poole**.

